Em first taim long 29 yar wanpela Praim Minista iblong Japan i trevel igo long Papua New Guinea.
Mr Abe i bungim wanwok bilong em long PNG Peter O'Neill na ol bikpela gavman minista long Port Moresby long Fonde.
Jenny Hayward-Jones, darekta bilong Myer Melanesian Program long Lowy Institute, i tok visit bilong Mr Abe i bilong toksave ken long rol bilong Japan long region.
Em i tok dispela visit i bikpela signal or toksave igo long rigion, na tu long China olsem Japan i gat laik na luksave bilong em long region.
Em i tok ol tred na investment bilong em i strong, na em i gat politikal intrest sapos praim minista bilong em i redi long lusim tupela de long PNG na bringim bikpela bisnis lain bilong em igo wantaim.
Long stat bilong dispela wik Mr Abe ibin usim toktok bilong em long Australian palament na toksave ken long ol pipal i harim em long long-sanding links bilong Japan wantaim Papua New Guinea.
'New phase' in Japan-PNG relations
Bikpela as tingting or fokas bilong Mr Abe na delegesin bilong em long ol Pasifik kantri em bisnis.
Long mun May Papua New Guinea ibin export first cargo bilong liquid natrual gas, na i mekim wanpela historic moment em lukim kantri i kamap olsem wanpela energy supplier igo long Asia.
Murray Woo, siaman bilong PNG Manufacuturs Council, i tok em i bikpela samting long rol bilong Japan long devleopment bilong PNG gas.
Japan i first long baim LNG ikam long Papua New Guinea na i wanpela bikpela samting long histori bilong Papua New Guinea.
I tru long tok olsem em i stat bilong niupela wok bung namel long tupela kantri.
Manufactureers Council na Business Council bilong PNG bai i hostim wanpela business breakfast bilong Mr Abe na deleigesen bilong em tude.
Bisnis komuniti bilong PNG i wet long harim ol niupela plen bilong Mitsubishi Corporation na Itochu bilong wanpela $US 1 bilian petrochemical plant wantaim ol narapela investmnt.
Mr Abe bai igo tu long Wewak tude (Friday) long honarim 200,000 Japanese soldia husat ibin dai long Papua New Guinea long World War 11.
Em bai igo visitim Cape Wom, em eria we Japanese Army ibin stopim pait long PNG pastaim long em i go bek long Japan long Sarere moning.
PNG em i fainal stop bilong tripela kantri visit bilong Mr Abe em namel long ol ofisal visit igo long Australia na New Zealand.
tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn